Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: i) amennyiben ökológiai gazdálkodást folytat, a mezőgazdasági termékek előállításáról, forgalmazásáról és jelöléséről rendelkező 140/1999. (IX. 3.) Korm. rendelet, valamint annak részletes szabályairól szóló 2/2000. (I. 18.)
Paragraph Index: 183

„9. § A támogatás az illetékes első fokú Adó- és Pénzügyi Ellenőrzési Hivataltól (a továbbiakban: adóhatóság) igényelhető az adóhatóság által rendszeresített 0011. számú „Bevallás az államháztartással szembeni egyes juttatások igényléséhez” nyomtatvány kitöltésével. Az igényléshez mellékelni kell a földművelésügyi hivatal támogatási jogosultságra vonatkozó igazolását, az 5. § d) pontjában előírt szerződést vagy nyilatkozatot, ezen túl az 5. § e) pontjában előírt saját névre szóló számlákat — illetve integráció vagy áruhitel konstrukció keretében kötött megállapodásokat és saját névre szóló átvételi bizonylatokat —, illetve az öntözési támogatás esetében a kifizetett és saját névre szóló vízszolgáltatási számlát, vagy a területi vízügyi szakhatóság által a felhasznált vízmennyiségről kiállított igazolást, valamint az R. 3. és 5. számú mellékletei szerinti nyilatkozatokat.”

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes